Identifikácia bariér na vysokých školách v SR
Národný prieskum medzi študentmi a zamestnancami vysokých škôl
Univerzita Komenského v Bratislave, Centrum podpory študentov so špecifickými potrebami
Ministerstvo školstva, výskumu, vývoja a mládeže SR 

E-mail pre zamestnancov v slovenskom jazyku 
Milé kolegyne, milí kolegovia,

pozývame Vás na zapojenie sa do národného prieskumu zameraného na identifikáciu informačných a fyzických bariér vo vysokoškolskom prostredí.

Dotazník je anonymný a je určený zamestnancom vysokých škôl. Zaujímajú nás Vaše skúsenosti s prekážkami, s ktorými sa stretávate pri prístupe k informáciám a službám, pri výkone pracovných činností, ako aj pri využívaní priestorov a ďalších súčastí vysokoškolského prostredia.

Priemerný čas potrebný na vyplnenie dotazníka je približne 25 minút. 

Vaše skúsenosti nám pomôžu lepšie identifikovať existujúce bariéry a navrhnúť opatrenia, ktoré môžu prispieť k vytvoreniu prístupnejšieho a inkluzívnejšieho vysokoškolského prostredia.

Dotazník je možné vyplniť od 7. 10. 2026 do 23. 10. 2026.

Dotazník v slovenskom jazyku nájdete na tomto odkaze: Identifikácia bariér na vysokých školách – dotazník pre zamestnancov – SK verzia 

Bližšie informácie o prieskume nájdete na webovej stránke projektu: Identifikácia a analýza bariér na vysokých školách v SR 

Každá odpoveď je pre nás dôležitá a môže pomôcť pri vytváraní prístupnejšieho vysokoškolského prostredia pre všetkých.

Prieskum realizuje Centrum podpory študentov so špecifickými potrebami Univerzity Komenského v Bratislave v rámci projektu 2.12. Podporné opatrenia (podprojekt vysoké školy) Ministerstva školstva, výskumu, vývoja a mládeže SR.

Ďakujeme za Váš čas a ochotu podeliť sa o svoje skúsenosti.

S pozdravom, 

Riešiteľský kolektív projektu

Web projektu: Identifikácia a analýza bariér na vysokých školách v SR
Kontakt: cezap_ibon@uniba.sk
